Arlis
Arlis (pranc. Arles, oks. Arle) – miestas pietų Prancūzijoje, Provanse, prie Ronos žiočių. Išvystyta metalurgija, mašinų ir chemijos pramonė. Kanalas jungia su Viduržemio jūra. Yra antikos muziejus, juvelyrikos muziejus, vyksta tarptautiniai fotografijos simpoziumai nuo 1970 m. Olandų postimpresionizmo tapytojas Vincentas van Gogas gyveno Arlyje 1888–1889 metais ir nutapė virš 300 piešinių.